# name
Pintura profana a la Corona d’Aragó entorn del 1300

# metadata.dc.description[].value
Treballs Finals de Grau d'Història de l'Art, Facultat de Geografia i Història, Universitat de Barcelona, Curs: 2022-2023, Tutor: Joan Domenge Mesquida

# metadata.dc.description.abstract[].value
En aquest treball ens centrarem a analitzar aquella producció pictòrica que pels temes
representats, pels seus comitents i, en algunes ocasions, pel seu emplaçament, no pertanyen a
una temàtica i ambient religiós, per tant, aquella pintura que podem anomenar civil o profana.
Això ho farem centrant la nostra mirada a la Corona d’Aragó, una unitat territorial sorgida a
mitjans del s.XII, formada per diversos regnes, que en la cronologia en què ens movem,
entorn del 1300, eren: Aragó, Catalunya, València i Mallorca. Si bé Sicília havia estat
darrerament incorporada (c.1282), no tractarem cap exemple en aquest indret.
A Catalunya veiem aquesta producció de decoració mural profana sobretot a Barcelona, s’ha
dit que seria l’exponent barceloní del corrent de temàtica profana que a partir del s.XIII
aparegué a Itàlia i França (Blasco, 1993: 67). Vinculat amb la decoració de residències, en
mans de la burgesia naixent, per tal d’enriquir-les amb aquesta solució de cost més baix,
evitant els cars tapissos per a les parets (Blasco, 1993: 69).
Veiem que és una temàtica que sorgeix en un marc geogràfic concret, una ciutat que arran de
les conquestes marítimes mediterrànies del s.XIII, havia començat a agafar una força
econòmica molt important, sobretot pel sorgiment d’un comerç marítim que enriquia a una
sèrie de mercaders, que encapçalaven aquesta burgesia i tenien la necessitat d’aquesta
decoració dels seus edificis, en aquesta línia entre el s.XIII i XIV.

# metadata.dc.source[].value
Treballs Finals de Grau (TFG) - Història de l'Art

# metadata.dc.title[].value
Pintura profana a la Corona d’Aragó entorn del 1300